kardosdrur/scandi-wiki huggingface dataset:
"Still Life" (American Concert 1981)

"Still Life" (American Concert 1981) er et live album fra The Rolling Stones, og det blev udgivet i 1982. Indspilningerne forgik under deres amerikanske tour i 1981, og det blev udgivet i tide før deres europæiske tour i 1982 den sommer. 

Albummet cover nummer af The Miracles sang ”Going to a Go-Go”, blev et top 30 hit i England og USA. Mens den efterfølgende single ”Time Is on My Side” kun nåede de nederste charts lister i England.

 Still Life (American Concert 1981) var en succes, og blev nummer 4. i England og 5. i USA, hvor den solgte platin. Men den blev ikke modtaget godt af anmelderne, som mente at den ikke var hvad man kunne forvente af et The Rolling Stones album. 

Til stor ærgrelse for The Rolling Stones fans blev næsten halvdelen af optagelsen i Hampton Coliseumv til sangen ” Just My Imagination (Running Away with Me)” blev redigeret væk til udgivelsen.

Spor 

 Alle sangene er skrevet af Mick Jagger og Keith Richard udtaget hvor andet er påført.

 Intro: "Take the A Train" (Billy Strayhorn) – 0:27 
  Studie optagelse af Duke Ellington og hans orkester. 
 "Under My Thumb" – 4:18 
 "Let's Spend the Night Together" – 3:51 
 "Shattered" – 4:11 
 "Twenty Flight Rock" (Eddie Cochran/Ned Fairchild) – 1:48 
 "Going to a Go-Go" (William Robinson/Marvin Tarplin/William Moore/Robert Rogers) – 3:21 
 "Let Me Go" – 3:37 
 "Time Is on My Side" (Norman Meade) – 3:39 
 "Just My Imagination (Running Away with Me)" (Norman Whitfield/Barrett Strong) – 5:23 
 "Start Me Up" – 4:21 
 "(I Can't Get No) Satisfaction" – 4:24 
 "Outro: Star Spangled Banner" (Trad. Arr. Jimi Hendrix) – 0:48 
  Live optagelse på Woodstock Festival af Jimi Hendrix den 18. august 1969.

Musikere 
 
 Mick Jagger – Sang, Mundharmonika
 Keith Richards – Guitar, kor
 Ronnie Wood – Guitar
 Bill Wyman – Bass
 Charlie Watts – Trommer
 Ian Stewart – Klaver
 Ernie Watts – Saxofon

Rolling Stones-livealbum
Livealbum fra 1982
Flashpoint

Flashpoint er et live album fra The Rolling Stones, og det blev udgivet i 1991. Optaget gennem 1989 og 1990 på den store Steel Wheels/Urban Jungle tour. Flashpoint var det første live album live album siden gruppens Still Life (American Concert 1981) fra 1982.

Historie 

Det blev optaget under touren gennem Nordamerika, Europa og Japan, og desuden er Flashpoint er også det første udgivet i 1990erne. Modsat de tidligere live udgivelser indeholder albummet to helt nye studie numre "Highwire" og "Sex Drive".

Selvom live optagelsen indeholder de kendte hits blandet med nye sange fra Steel Wheels, indeholder Flashpoint også et par mindre kendte numre som "Factory Girl", fra 1968 Beggars Banquet og "Little Red Rooster", originalt et nummer 1. hit i England i 1964, hvor Eric Clapton spiller guitar.

Flashpoint var også The Rolling Stones sidste udgivelse under Sony Music kontakten, herefter underskrev de en langsigtet og indbringende kontrakt med Virgin Records i 1991, hvor de til dags dato stadig er, udtaget Bill Wyman. Efter 30 år sammen med bandet besluttede den 55 år gamle Wyman, at han ville prøve noget andet da det enorme pres fra Steel Wheel og touren blev for meget for ham. Selvom han officielt ikke ville offentliggøre sin beslutning før 1993, da bandet havde bedt ham om at gennemtænke sin beslutning, havde han allerede talt om at forlade bandet i over 10 år. Efter hans afgang blev Ron Wood endelig gjort til et rigtigt medlem af Rolling Stones, efter at han havde slået sig sammen med dem 18 år tidligere. 

Flashpoint blev udgivet i april 1991, og blev generelt godt modtaget, og singlen "Highwire" blev et radio hit. Albummet fik en 6. plads i England, og en 16. plads i USA, hvor den solgte guld.

Spor 
	
Alle sangene er skrevet af Mick Jagger og Keith Richard udtaget hvor andet er påført.

"(Intro) Continental Drift" – 0:29 
"Start Me Up" – 3:54 
"Sad Sad Sad" – 3:33 
"Miss You" – 5:55 
"Rock and a Hard Place" – 4:51 
"Ruby Tuesday" – 3:34 
"You Can't Always Get What You Want" – 7:26 
"Factory Girl" – 2:48 
"Can't Be Seen" – 4:17 
"Little Red Rooster" (Willie Dixon) – 5:15 
 Med Eric Clapton på guitar.  
"Paint It, Black" – 4:02 
"Sympathy for the Devil" – 5:35 
"Brown Sugar" – 4:10 
"Jumpin' Jack Flash" – 5:00 
"(I Can't Get No) Satisfaction" – 6:08 
"Highwire" – 4:46 
"Sex Drive" – 4:28 
 De to overstående er sange 16 og 17 optaget den 7 – 11. januar 1991.

Musikere 

 Mick Jagger  – Sang, Mundharmonika
Keith Richards – Guitar, Kor
Ronnie Wood – Guitar
Bill Wyman – Bass
Charlie Watts – Trommer
Chuck Leavell – Keyboard
Matt Clifford – Keyboard og valdhorn
Lisa Fischer – Kor
Bernard Fowler – Kor
Cindy Mizelle – Kor
The Uptown Horns – Horn blæsere
The Kick Horns – Horn blæsere på "Rock and a Hard Place"
Eric Clapton – Guitar på "Little Red Rooster"
Tessa Niles – Kor på "Sex Drive"
Katie Kisson – Kor på "Sex Drive"

Livealbum fra 1991
Rolling Stones-livealbum
Oblast

Oblast (russisk for "provins", "område") er betegnelsen for administrative områder i følgende lande:
 Bulgarien, se Bulgariens oblaster
 Hviderusland, se Hvideruslands voblaster
 Kasakhstan, se Kasakhstans oblaster
 Kirgisistan, se Kirgisistans oblaster
 Rusland, se Ruslands oblaster
 Ukraine, se Ukraines oblaster

Oblaster fandtes også i:
 Sovjetunionen, se Sovjetunionens oblaster
 Kongeriget Jugoslavien, se Kongeriget Jugoslaviens oblaster
 Under krigene i Jugoslavien udnævnte etniske serbere et antal serbiske autonome oblaster i Bosnien-Hercegovina og Kroatien

Subnationale enheder
Rémy Di Grégorio

Rémy Di Grégorio (født 31. juli 1985 i Marseille) er en fransk landevejscykelrytter. Han blev juniorverdensmester på enkeltstart i 2003. Han blev professionel i 2005 da han skrev under for Française des Jeux. I 2007 vandt han bjergkonkurrencen i Liège-Bastogne-Liège og Dauphiné Libéré.

Eksterne henvisninger 

Mandlige cykelryttere fra Frankrig
KlimaInvest

KlimaInvest A/S er et dansk investeringsselskab, der har sine aktier optaget til handel på Københavns Fondsbørs. Selskabet har oprindeligt været investeret i FN klimaprojekter men valgte efter COP15 klimatopmødet at omlægge sine investeringer til vindmølledrift.

Selskabet er i dag aktiv investor indenfor vedvarende energiproduktion.

Investeringsvirksomheder i Danmark
Etableret i 2007
Panserskonnerten Absalon

Absalon blev bygget i England, Storbritannien (Thames Ironworks) fra 1861, søsat 1862 og ankom til Danmark samme år. Dens maskineri var på 500 HK. Absalon var marinens første skib med pansring, men på grund panserets ringe tykkelse var den ikke et rigtigt panserskib.

Tekniske data

Generelt 
 Længde: 45,8 m
 Bredde:  8,1 m 
 Dybgang: 3,3 m
 Deplacement: 533 ton
 Fart 11,3 knob
 Besætning: 66 i 1864, 80 i 1889
 Pansring: 64 mm smedejern.

Armering
 Artilleri (1864): 1 styk 60 pund (20,5 cm) glatløbet forladekanon og to styk 18 pund (14 cm) riflede forladekanoner. 1864-78 desuden 4 styk 4 pund haubitser.  
 Artilleri (1868): 3 styk 18 pund (14 cm) riflede forladekanoner og 4 styk 4 pund haubitser. 
 Artilleri (1878): 3 styk 18 pund (14 cm) riflede forladekanoner og 2 styk 37 mm kanoner. 
 Artilleri (1882): 4 styk 87 mm riflede bagladekanoner og 2 styk 37 mm kanoner. 
 Artilleri (1885): 6 styk 87 mm riflede bagladekanoner og 2 styk 37 mm kanoner. 
 Artilleri (1888): 2 styk 12 cm kanoner, 2 styk 87 mm kanoner og 4 styk maskinskyts. Alle var riflede bagladekanoner.

Tjeneste 
 Indgået i 1862. Et af Marinens mest benyttede skibe i hele sin levetid. Undsatte i marts 1864 Bombekanonchalup Nr. 18, der var gået på grund i Alssund. Efter krigen ofte anvendt til troppetransport. I adskillige vintre udlånt til Postvæsenet og Statsbanerne som isbryder og istransportskib. Fra 1885 klassificeret som krydser af 3. klasse. Fra 1889 anvendt som skoleskib til uddannelse i let artilleri, og samtidig omarmeret med 1 styk 57 mm og 2 styk 37 mm kanoner. Fra 1896 officielt klassificeret som skoleskib. Udgået 1908.

Eksterne henvisninger
 Panserskonnerten Absalon i Den sorte Registrant 

Absalon
Absalon
Now Hot Hits & Cool Tracks 3

Now Hot Hits & Cool Tracks 3 er et dansk opsamlingsalbum udgivet 3. september 2007.

Cd 1, Hot Hits, er de største hits fra toppen af radio- og downloadlisterne. Cd 2, Cool Tracks, er undergrundshits, upcoming hits og hit-relaterede overraskelser.

Spor

Cd 1 

Justin Timberlake: "Lovestoned / I Think She Knows"
Rihanna feat. Jay-Z: "Umbrella" 
Maroon 5: "Makes Me Wonder" 
Tv-2: "S.O.M.M.E.R." 
Mika: "Relax, Take It Easy" 
Alphabeat: "Fascination"
Nik & Jay: "Et Sidste Kys" 
Beth Hart: "Good As It Gets" 
Timbaland feat. Keri Hilson & D.O.E.: "The Way I Are" 
Gwen Stefani: "4 In The Morning" 
Akon: "Don't Matter" 
James Morrison: "Undiscovered" 
Fergie: "Big Girls Don't Cry" 
Avril Lavigne: "When You're Gone" 
Orup: "Sjung Halleluja (Och Prisa Gud)" 
Natasha Bedingfield: "I Wanna Have Your Babies" 
BliGlad: "Ulla Pige" 
Lionel Richie : "All Around The World" (Bob Sinclar Remix) 
JoJo: "Anything"
Kelly Clarkson: "Never Again"

Cd 2 

Bob Sinclar: "Sound Of Freedom" 
JaConfetti: "Hold Nu Kay (Eddie Confetti Remix)" 
Global Deejays feat. Technotronic: "Get Up" 
Torrpedorr: "Lommen Fuld Af Guld" 
Björk: "Earth Intruders" 
Tokio Hotel: "Monsoon" 
Trentemøller: "Moan" 
UFO Yepha: "Ung, Dum Og Trendy" 
Dúné: "A Blast Beat" 
Kelly Rowland feat. Eve: "Like This" 
Figurines: "Hey, Girl" 
Ali Kazim: "La' Mig Leve" 
Kaiser Chiefs: "Everything Is Average Nowadays" 
R. Kelly feat. Usher: "Same Girl" 
McFly: "Transylvania" 
Booty Cologne: "Crank It Up" 
Razorlight: "I Can't Stop This Feeling I've Got" 
Soul Seekerz: "Party For The Weekend" 
AYO: "Down On My Knees" 
Alex Gaudino feat. Crystal Waters: "Destination Calabria"

Eksterne henvisninger 
Now Hot Hits & Cool Tracks 3 front- og backcover

Album fra 2007
NOW Music
Olie-for-mad-programmet

Olie-for-mad-programmet i Irak blev iværksat af FN i 1996. Programmet gav Irak tilladelse til at sælge en på forhånd aftalt mængde olie på verdensmarkedet i bytte for mad, medicin, m.m. Formålet med programmet var at hjælpe den irakiske regering med at sikre landets indbyggere de mest nødvendige midler til overlevelse på trods for de økonomiske sanktioner landet var underlagt efter Golfkrigen i 1991.

Mange støttede programmet og håbede, at det ville hjælpe Iraks indbyggere, og iagttagere i Irak, der var på tæt hold af udviklingen i landet, bekræftede at fødevarepakkerne nåede ud til befolkningen, selvom nogle dog solgte ud af dele af deres rationer. Kritikken mod programmet voksede efter opløsningen af Saddam Husseins regime, hvor der var stigende indicier på, at den irakiske regering selv beholdt pengene som oliesalget indbragte, og at regeringen i øvrigt også under Saddam Hussein havde været involveret i "administrative uhensigtsmæssigheder" og direkte korruption, som inkluderede en lang række landes regeringer, deriblandt adskillige vestlige lande samt højt placerede personer indenfor FN-systemet. Bestikkelsen og svindelen blev afsløret af whistlebloweren Michael Soussan bl.a. i en bog som filmatiseres af Per Fly: Backstabbing for beginners.

I december 2004 måtte FN's generalsekretær Kofi Annan stå mål for kraftig kritik efter at det var kommet frem, at hans søn havde modtaget betaling fra et schweizisk firma, som vandt en lukrativ kontrakt i forbindelse med olie-for-mad-programmet.

Referencer

Eksterne henvisninger 
 United Nations Office of the Iraq Programme Oil-for-Food – officiel website 

FN
Irak
Etableret i 1996
CO2-kvote

En (fossil-)CO2-kvote er en ret til at udlede en afgrænset mængde fossil-CO2. Med kvoterne fastsættes en markedspris på udledningen af fossil-CO2. Muligheden for at handle kvoter på tværs af grænser, skal sikre, at reduktionerne sker der, hvor det økonomisk er mest hensigtsmæssigt.

Med henblik på at efterleve forpligtelserne i Kyoto-aftalen vedtog EU's medlemslande i 2005 at etablere et fælles handelssystem til handel med fossil-CO2-kvoter. Denne handel sker inden for rammerne af det europæiske system for handel med emissionsrettigheder. Systemet er benævnt The European Union Emissions Trading Scheme, forkortet ETS.

Hvis f.eks. en virksomhed gennemfører nogle tiltag, der nedsætter deres udledning, kan de opnå en CO2-kredit, som der ligeledes kan handles.

Kvote-svindel 
Kvot-handlen har været ramt af omfattende momssvindel. Det menes, at den tyske stat har tabt et beløb svarende til 6-8 mia. DKK. Næsten 180 mennesker er sigtet og Europol har skønnet, at der er stjålet for et beløb svarende til 38 mia. DKK.

I Danmark undersøger Rigsrevisionen sagen om momssvindel.
|

Kilder

Eksterne henvisninger 
Energistyrelsen om CO2-kvoter

Forurening
Investeringsvirksomhed

En investeringsvirksomhed eller et investeringsselskab er en virksomhed der investerer i forskellige investeringsaktiver. Et investeringsselskab er defineret ved en selskabsform, der har til hensigt at facilitere en kollektiv investering i en underliggende portefølje af investeringsaktiver. Selskabets struktur er typisk baseret på aftaler om forvaltning og administration. Gængse investeringsselskaber investerer indenfor aktier, obligationer og fast ejendom.

Aktieavancebeskatningslovens § 19, stk. 2, nr. 2, indeholder følgende definition af et investeringsselskab: "Et selskab m.v., hvis virksomhed består i investering i værdipapirer m.v., og hvor andele i selskabet på forlangende af ihændehaverne skal tilbagekøbes for midler af selskabets formue til en kursværdi, der ikke i væsentlig grad er mindre end den indre værdi."
Ryan Cox

Ryan Cox (født 9. april 1979 – 1. august 2007) var en sydafrikansk cykelrytter som kom til det britiske hold Team Barloworld i 2003. I 2007, lige efter Tour de France døde Ryan Cox af en sprækket pulsåre.

Eksterne henvisninger  

 

Mandlige cykelryttere fra Sydafrika
Ian McLeod

Ian McLeod (født 3. oktober 1980 i Falkirk, Skotland) er en tidligere professionel sydafrikansk landevejscykelrytter.

Eksterne henvisninger 
 

Mandlige cykelryttere fra Sydafrika
Landaus' problemer

Landaus problemer er fire uløste matematiske problemer, som alle handler om primtal. De er opkaldt efter Edmund Landau, fordi han nævnte dem til den internationale matematikkongres i 1912. Problemerne er:

 Goldbachs formodning: Kan ethvert lige tal større end 2 skrives som summen af to primtal?
 Tvillingeprimtalsformodningen: Findes der uendeligt mange primtal p, så også p + 2 er et primtal?
 Legendres formodning: Er der altid et primtal mellem to på hinanden følgende kvadrattal?
 Findes der uendeligt mange primtal p, så p – 1 er et kvadrattal? Med andre ord: Er der uendeligt mange primtal af formen n²+1.

Alle fire problemer er uløste (2007)

Se også 

Hilberts problemer

Primtal
Stijn Devolder

Stijn Devolder (født 29. august 1979 i Kortrijk, Vestflandern) er en belgisk tidligere professionel landevejsrytter.

Stijn Devolder har tidligere kørt fire år på det amerikanske hold Discovery Channel. Han vandt klassikeren Flandern Rundt i 2008 og 2009.

Eksterne henvisninger 

 

Mandlige cykelryttere fra Belgien
Personer fra Kortrijk
Ruslands republikker

Den russiske føderation er opdelt i 85 føderale enheder (, , "subjekter"), af hvilke 22 er kategoriseret som republikker (, ). Republikkerne er oprettet som administrativt område for ikke-russiske etniciteter. Den etniske gruppe, der giver navn til republikken, betegnes som "titularnationen" (, ), selvom intern immigration har medført at titularnationen ikke nødvendigvis længere udgør majoriteten i republikken.

Forfatningsstatus 

De føderale enheder i Den Russiske Føderation er fast i Den Russiske Føderations forfatning kapitel 3, paragraf 65. 

I Den Russiske Føderations forfatning kapitel 3, paragraf 68 adskiller republikkerne sig fra andre føderale enheder ved at have ret til selv at udforme deres egen forfatning og vælge et eller flere officielle sprog. Andre føderale enheder, som oblaster og krajer, har ikke denne ret. Lederen af republikken har titel af præsident.

Republikkernes grad af selvstændighed varierer, men generelt set er der udstrakte rammer. Republikpræsidenten er i sig selv en magtfuld position, og republikkernes parlamenter har ofte vedtaget love i modstrid med føderationens samlede forfatning. Denne selvstændighed er dog blevet noget beskåret af Putin, der som præsident for hele den russiske føderation siden 2000 har arbejdet på at styrke centralmagten.

Dette er bl.a. gjort ved dannelsen af de syv føderale distrikter som et lag over republikker og de andre føderale regioner. Føderationsdistrikternes ledere er direkte udpegede af den føderale præsident, og deres kontrol har medført større respekt for retsvæsenet og den føderale forfatning. Derudover er republikkernes lovgrundlag blevet udbygget, og republikpræsidentens udøvende magt er svækket. Republikkernes ledere skal nu nomineres af føderationens præsident, nominationer skal dog accepteres af republikkens eget parlament.

Der er en form for løsrivelsesbevægelse i de fleste republikker, men disse er almindeligvis ganske svage. Sovjetunionens sammenbrud har dog medført en del større støtte bag løsrivelse iblandt tatarer, basjkirer, jakuter samt tjetjenere – hvilket i det sidste tilfælde resulterede i de to Tjetjenienskrige. Kravet om løsrivelse er yderligere komplekst på grund af andre store etniske grupper i republikkerne. Således blev næsten alle ikke-tjetjenerne fordrevet før og under Tjetjenienskrigene.

Kildeangivelser

Eksterne henvisninger
Thine Eyes Bleed

Thine Eyes Bleed er et melodisk dødsmetalband fra Ontario, Canada.

Medlemmer 
 Justin Wolfe – Voka
 James Reid – Lead guitar 
 Jeff Phillips – Guitar 
 Johnny Araya – Bas
 Darryl Stephens – Trommer

Diskografi 
 In the Wake of Separation (2005)

Trivia 
Johnny Araya er bror til Tom Araya fra thrash metalbandet Slayer.

Eksterne henvisninger 
 Officiel webside
 Rock Detector side
 Pladeselskab Profil
 

Melodisk dødsmetal-grupper
Metalgrupper fra Canada
Musikgrupper fra 2005
Rozdilna

Rozdilna (, , , ) , er en by med 17 913(2018) indbyggere i Odessa oblast i det vestlige Ukraine. Byen er administrativt center for Rozdilna rajon.

Historie 
Rozdilna blev grundlagt i 1863 og fik byrettigheder i 1957.

Under Anden Verdenskrig blev Rozdilna erobret af tyske og rumænske tropper den 10. august 1941, og var besat frem til den røde hærs befrielse den 4. april 1944.

Befolkning 
Ifølge den ukrainske folketælling i 2001 i havde Rozdilna 17.754 indbyggere. Ved folketællingen opgav 66,67% at have ukrainsk som modersmål, 31,68% havde russisk som modersmål. Øvrige sprog, der var repræsenteret ved folketællingen, var bl.a. moldavisk, armensk, bulgarsk, hviderussisk alle med mindre en 1% af indbyggerne.

Kilder

Eksterne henvisninger

 
 Rozdilna info 

Byer i Odessa oblast
Bruce Guthro

Bruce Guthro (født 31. august 1961 - 5. september 2023) var en canadisk sanger og sangskriver fra Cape Breton Island, Nova Scotia. Guthro blev i 1998 medlem af det skotske folk-rock band Runrig fra 1998 indtil gruppen blev opløst i 2018. Guthro døde af kræft 5. september 2023, fire dage efter hans 62 års fødselsdag.

Ved siden af bandet plejede han også sin solokarriere og udgav flere soloalbums. Han var bosat i Halifax, Nova Scotia.

Guthro modtog flere ECMA'er (East Coast Music Awards), og var vært på konceptprogrammet Songwriters Circle, hvis gæster bl.a. inkluderede Jim Cuddy, Colin James og Alan Doyle (fra det canadiske band Great Big Sea).

Diskografi

Albums

Singler

Musikhenvisninger

Sampler

Gæsteoptræden

Hæder

Referencer

Eksterne henvisninger 
 

Sangere fra Canada
Runrig
Lukas Moodysson

Karl Fredrik Lukas Moodysson (født 17. januar 1969 i Malmø) er en svensk manuskriptforfatter, filminstruktør og forfatter. Han har tre børn med sin kone Coco.

Lukas Moodysson blev uddannet på Dramatiska Institutet i Stockholm, hvorefter han instruerede tre kortfilm før han vendte sig mod spillefilm.

Hans gennembrud som instruktør kom med filmen Fucking Åmål fra 1998.

Filmografi 
 1995 Det var en mörk och stormig natt
 1996 Uppgörelse i den undre världen
 1997 Bara prata lite
 1998 Fucking Åmål
 2000 Tillsammans
 2002 Lilja 4-ever
 2003 Terrorister
 2004 Ett hål i mitt hjärta
 2006 Container
 2009 Mammut

Bibliografi 
 1987 Det spelar ingen roll var blixtarna slår ner
 1988 Och andra dikter
 1989 Evangelium enligt Lukas Moodysson
 1990 Vitt blod
 1991 Kött
 1996 Souvenir
 2001 Mellan sexton och tjugosex
 2002 Vad gör jag här
 2005 Vårdcentralen Fontanellen (samman med Coco Moodysson)
 2006 Apo kryp hos

Priser og udmærkelser 
 1998 TV4s filmpris Guldsolen
 2000 Årets europé i Sverige
 2003 Stig Dagermanpriset

Eksterne henvisninger 
 

Filminstruktører fra Sverige
Personer fra Malmø
Guðríður Símonardóttir

Guðríður Símonardóttir (født 1598, død 18. december 1682) var en husmoder fra Vestmannaeyjar på Island, som var blandt de 242, der i 1627 blev taget som slaver i det såkaldte "tyrkerran". I virkeligheden drejede det sig om et overfald af algirske pirater.
Guðríður var gift med Eyjólfur Sólmundarson (død 1636) og mor til et barn. I Alger blev hun solgt som slave og konkubine. Hun var blandt de få, som næsten ti år senere blev købt fri af Christian 4. Sammen med andre tidligere slaver blev hun efter frigivelsen først sendt til Danmark, for genoplæring i kristen tro og modersmålet. Her mødte hun teologistudenten Hallgrímur Pétursson (1614–74), og forelskede sig i ham.

Tilbage på Island 
Pétursson fulgte med de løskøbte fanger tilbage til Island, hvor Guðríður, som han havde gjort gravid, fik at vide, at hendes mand var død. De to giftede sig straks. Guðríður var 16 år ældre end ham. Da hun viste sig at være enke og ikke gift kone da han gjorde hende gravid, blev parret dømt for lejermål og ikke hor, da deres søn Eyjólfur blev født i 1637. Alligevel skulle der betales en bøde, og den havde parret slet ikke råd til. Dermed blev Pétursson i stedet idømt offentlig piskning som straf, men en ven af ham fik samlet penge ind, så bøden blev betalt. Thormod Torfæus' far, sysselmanden Torfi Erlendsson (1598–1665), ærgrede sig over det og rejste sag mod Péturssons ven. Pétursson livnærede sig og familien som fisker og arbejder, frem til han fik præstekaldet i Hvalsnes, og Torfi kaldte ham "en trælleagtig slubbert". Pétursson hævnede sig med en nidvise om Torfi. Det tyngede Torfis søn Thormod Torfæus, som var Péturssons ven (et år ældre end hans søn Eyjólfur) og lærte meget af Péturssons levende interesse for historie.

Parret bosatte sig først på Bolafótur i Ytri-Njarðvík. Nogle år senere fik Pétursson præstekaldet ved Hvalsnes kirke, og senere ved Saurbær ved Hvalfjarðarströnd. Der blev parret vel modtaget, og han skrev sine berømte hymner i Hvalfjarðarströnd.

Sammen fik de tre børn: Guðmundur og Steinunn, der begge døde som børn, samt Eyjólfur, der nåede voksen alder. Steinunn Hallgrímsdóttir døde i 1649, tre et halvt år gammel, og den sønderknuste far slæbte en sten på 110 kilo ind og ridsede sin datters navn og dødsår ind i den, før han digtede en salme:
Halvt fjerde [tre et halvt] år du levede og ikke fuldkomne dage...
den søde Herre bevarersjæl din, god og fager.
Mindestenen blev genfundet i 1964 og står nu inde i Hvalsnes kirke.

Hallgrimur Pétursson døde den 27. oktober 1674 af spedalskhed, mens Guðríður overlevede ham med otte år.

Noter 

Slaver
Islændinge i 1600-tallet
Lars Munck

Lars Munck (født 21. juni 1976) er en dansk illustrator og storyboardtegner.
 
Han er uddannet illustrator fra Designskolen i Kolding.
Lars har udgivet billedbøger både i Danmark og i Sverige og tegnet storyboards til danske og amerikanske filmproduktioner.
 
I 2007 tegnede Lars storyboarddagbogen Flugten til Hollywood, der dokumenterede hans oplevelser i og omkring filmbranchen i Hollywood. Serien udkom i 15 Scener i Politikens Søndagstillæg. 

Serien udviklede sig til en dokumentarfilm uder samme navn, produceret af Nimbus Film & ZDF/Arte.
Dokumentaren forventes at få dansk premiere på DR-K tidligt i 2012.

Bibliografi 
 Anklaget storyboards – DVD bonusmateriale, 2005
 En ganske særlig dreng, 2005
 Abefamilien får en lille, 2006
 Flickan som älskade potatis, 2007
 Flugten til Hollywood, 2007
 Welams Vädermödor, 2008
 Der findes hunde..., 2011
 Den tredje grottes hemmelighed, 2011
 Alle er gode til noget, 2011

Eksterne henvisninger 
 
 Lars Muncks hjemmeside

 Anmeldelse af "Welams Vädermödor" i Aftonbladet
 Flugten til Hollywood dokumentar officiel side

Illustratorer fra Danmark